open-index/open-wikipedia-markdown huggingface dataset:
Angels (რობი უილიამსის სიმღერა)

„**Angels**“ — რობი უილიამსის 1997 წლის ბალადა და სინგლი, ალბომიდან *Life thru a Lens*. იგი იქცა ერთ-ერთ წარმატებულ სიმღერად უილიამსის კარიერაში. 2009 წლის ივლისათვის, ოფიციალური მონაცემებით, იგი ბრიტანეთში დაახლოებით მილიონი ასლის ოდენობით იყო გაყიდული.

### სიმღერების სია
;ბრიტანეთი, CD1
# Angels – 4:24
# Back for Good (ცოცხაი) – 3:59
# Walk This Sleigh – 3:01

;ბრიტანეთი, CD2
# Angels – 4:24
# Karaoke Overkill – 3:31
# Get the Joke – 3:03
# Angels (აკუსტიკური ვერსია) – 4:27

## რესურსები ინტერნეტში 
* ინფორმაცია სინგლზე რობი უილიამსის ოფიციალურ საიტზე 

## სქოლიო 
კატეგორია:1998 წლის სინგლები
კატეგორია:1997 წლის სიმღერები
კატეგორია:რობი უილიამსის სიმღერები
კატეგორია:1997 წლის სინგლები
კატეგორია:2004 წლის სინგლები
კატეგორია:2005 წლის სინგლები
კატეგორია:2008 წლის სინგლები
ჰერკულანუმი

**ჰერკულანუმი** () — უძველესი რომაული ქალაქი, რომელიც ახ. წ. 79 წელს ვულკან ვეზუვის ამოფრქვევამ გაანადგურა. მდებარეობს თანამედროვე იტალიაში, კამპანიის რეგიონის ერკოლანოს კომუნაში, ვეზუვის მთის ძირში.

79 წლის 24 აგვისტოს, ვეზუვიდან ამოტყორცნილმა ვულკანური ტუფის მასამ, ჰერკულანუმთან ერთად სხვა ქალაქები — პომპეი, სტაბაიი და ოპლონტისიც გაანადგურა. ქალაქი უნიკალურია მეცნიერული შესწავლის თვალსაზრისით, რადგან უამრავ გაქვავებულ ნაშთს მოიცავს, რომლებიც ხელუხლებლად იქნა შემონახული. 1981 წელს, აქ აღმოაჩინეს 3000 ჩონჩხი, ძირითადად ზღვის სანაპიროზე, რაც იმის ნიშანია, რომ მოახლოებული საფრთხისას მოსახლეობა ევაკუაციას ცდილობდა, მაგრამ ამაოდ. განადგურების პერიოდში, ჰერკულანუმი პატარა ქალაქი ყოფილა, მაგრამ უფრო მდიდარი მოსახლეობის მქონე, ვიდრე პომპეი.

ჰერკულანუმი 12 ჰექტარზე იყო გადაჭიმული და მისი მოსახლეობა დაახლოებით 4 000 ადამიანს შეადგენდა. ნაგებობების უმრავლესობა კულტურული დანიშნულების იყო.

ვეზუვის ამოვრქვევა შუადღისას დაწყებულა. აღსანიშნავია, რომ იმ დროისთვის, ის თითქმის 800 წლის მიძინებული იყო და მას არავინ მიიჩნევდა მოქმედ ვულკანად.

ერთი მხრივ არქეოლოგიური გათხრების და მეორე მხრივ პლინიუს უმცროსის ორი წერილის საფუძველზე, რომლებსაც ის რომაელ ისტორიკოს ტაციტუსს სწერდა, შესაძლებელია ამოფრქვევის სცენის გაცოცხლება.

24 აგვისტოს შუადღის 1 საათზე, ვეზუვმა ვულკანური ფერფლისა და ქვების ამოტყორცნა დაიწყო, რომელიც ცაში ათასობით მეტრზე გაიფანტა. როდესაც მან ტროპაპუზას (საზღვარი ტროპოსფეროსა და სტრატოსფეროს შორის) მიაღწია, ღრუბლები ცას ბრტყელი ღრუბელი გადაეფარა და როგორც ტაციტიუსი ადარებს, იტალიური ფიჭვის ხეს დაემსგავსა. გაბატონებულმა ქარმა, რომელიც იმ დროისთვის სამხრეთისკენ ქროდა, ვულკანური ნივთიერებები პომპესიკენ წაიღო და ჯერ ის და მისი შემოგარენი გაანადგურა. იმის გამო, რომ ჰერკულანუმი ვეზუვის დასავლეთით მდებარეობდა, ამოფრქვევის პირველ ფაზაში ის ნახევრად დაზიანდა. მაშინ, როდესაც პომპეის ციდან ვულკანური ნამტვრებისა და ფერფლის წვიმა დაატყდა თავს, ჰერკულანუმი სულ რამდენიმე სანტიმეტრიანი ფერფლით დაიფარა, მაგრამ ქალაქიდან გაქცევა მოსახლეობის ძალიან მცირე ნაწილმა შეძლო.
[მინი|მარცხნივ|250პქ|ჰერკულანუმი და [ვეზუვის ამოფრქვევის შედეგად განადგურებული სხვა ქალაქები. *შავად გამოსახულია ვულკანური ფერფლით წარმოქმნილი ღრუბლის გავრცელების არეალი*]]

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* The Friends of Herculaneum Society
* The local archaeological authorities
* AD 79: Year of Destruction
* The Philodemus Project will publish Philodemus' works on poetry and on rhetoric. 
* Brigham Young University: Herculaneum Scrolls
* Herculaneum 
* Romano-Campanian Wall-Painting (English, Italian, Spanish and French introduction) 

კატეგორია:ძველი რომის ქალაქები
კატეგორია:მსოფლიო მემკვიდრეობის ძეგლები იტალიაში
სისხლის სამართლის საპროცესო კოდექსი

**სისხლის სამართლის საპროცესო კოდექსი** — ამა თუ იმ სახელმწიფო საკანონმდებლო ორგანოს მიერ მიღებული უმეტესად კოდიფიცირებული სახის ნორმათა ერთობლიობა, რომელიც განსაზღვრავს სისხლის სამართალწარმოებისას მასში მონაწილე ყველა მხარისა თუ პირის უფლებამოვალეობებსა და კონკრეტული მოქმედების გატარების წესს და თანმიმდევრობას. ამ კოდექსით რეგულირდება პროკურორის, მოსამართლის, ადვოკატის, დაზარალებულის, ბრალდებულის, მოწმის და სისხლის სამართალწარმოებაში მონაწილე სხვა პირების მიერ განხორციელებული კანონიერი ქმედების წესები და თანმიმდევრობა.

## იხილეთ აგრეთვე 
*საქართველოს სისხლის სამართლის საპროცესო კოდექსი

კატეგორია:სისხლის სამართალი
Let Me Entertain You (რობი უილიამსის სიმღერა)

„**Let Me Entertain You**“ — რობი უილიამსის 1997 წლის სიმღერა და სინგლი, ალბომიდან *Life thru a Lens*. უილიამსი ამ სიმღერით ხშირად იწყებდა საკუთარ კონცერტებს. 1998 წლის მარტში სიმღერა მოხვდა ბრიტანული ჩარტის #3 ადგილზე.

## სიმღერების სია
**ბრიტანეთი, CD1**

# Let Me Entertain You – 4:24
# The Full Monty Medley ტომ ჯოუნსთან ერთად – 5:28
# I Wouldn't Normally Do This Kind of Thing – 3:07
# I Am the Res-Erection – 3:48

**ბრიტანეთი, CD2**

# Let Me Entertain You (სრული ვერსია) – 5:19
# Let Me Entertain You (Stretch 'N' Vern's Rock 'N' Roll Mix) – 11:10
# Let Me Entertain You (Amethyst's Dub) – 7:47
# Let Me Entertain You (Robbie Loves His Mother Mix) – 7:49
# Let Me Entertain You (The Bizzarro Mix) – 5:50

**ავსტრალია, CD**

# Let Me Entertain You (გრამფირფიტის ვერსია) – 4:22
# The Full Monty Medley, ტომ ჯოუნსთან ერთად – 5:28
# I Wouldn't Normally Do This Kind of Thing – 3:08
# Back for Good (საკონცერტო ვერსია) – 3:49
# Let Me Entertain You (Amethyst's Dub) – 7:47

## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

კატეგორია:1998 წლის სინგლები
კატეგორია:1997 წლის სიმღერები
კატეგორია:რობი უილიამსის სიმღერები
ტორე-ანუნციატა

**ტორე-ანუნციატა** () — ქალაქი და კომუნა იტალიაში, კამპანიის რეგიონის ნეაპოლის პროვინციაში. მდებარეობს ნეაპოლის ყურის სანაპიორზე, ვეზუვის მთის ძირში.

ქალაქი ვულკან ვეზუვის ამოფრქვევამ ორჯერ გაანადგურა, პირველად 79 წლის 24 აგვისტოს და მეორედ 1631 წელს. ტორე-ანუნციატა ერთ დროს მნიშვნელოვანი მეტალურგიული ცენტრი იყო, და ამავე დროს განვითარებული იყო კვების მრეწველობა, განსაკუთრებით მაკარონის წარმოება. დღეისათვის მრეწველობის მთავარ დარგებად საზღვაო, შეიარაღების და ფარმაცევტული წარმოება რჩება.

კომუნის ტერიტორიაზე, გათხრების შედეგად აღმოჩენილია ძვ. წ. I საუკუნის რომაული ვილები, რომლებიც სავარაუდოდ ნერონის მეუღლეს, პოპეიას ეკუთვნოდა. ამიტომ მათ პოპეიას ვილებს უწოდებენ.

1997 წლიდან, ქალაქი შესულია იუნესკოს მსოფლიო მემკვიდრეობის სიაში.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
*ოფიციალური საიტი 

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
პაგინაცია

**პაგინაცია** ( — გვერდი) — ნაბეჭდი გამოცემის გვერდების რიგითი ნუმერაცია. გვერდების ნომრების აღსანიშნავად ხმარობენ კოლონციფრებს (გვერდის ზემო ან ქვემო ნაწილში). 

პაგინაცია ჰქვია აგრეთვე ნაბეჭდი ნაწარმოების გვერდების რაოდენობას (ცალკე ჩადებული გვერდების, რუკების, დამატებების ჩათვლით).

## ლიტერატურა 
კატეგორია:ტიპოგრაფია
პა-დე-დე

**პა-დე-დე** ( - ორთა ცეკვა <pas - ნაბიჯი, ცეკვა და deux - ორი) — ბალეტის ერთ-ერთი ძირითადი მუსიკალურ-საცეკვაო ფორმა. შედგება *ადაჯიოს* (წყვილთა ლირიკული ნაწილი), *ალეგროსა* (2 ვარიაცია, მოცეკვავე ქალისა და მოცეკვავე მამაკაცის სოლო ცეკვა) და *კოდასაგან* (შეერთებული დასკვნითი ნაწილი)). 

საუკეთესო ნიმუშები გვხვდება პეტრე ჩაიკოვსკის ბალეტებში.

## იხილეთ აგრეთვე 
* პა-დე-ტრუა

## ლიტერატურა 
* ქსე, ტ. 7, გვ. 631, თბ., 1984.

კატეგორია:ბალეტი
განაჩენი

**განაჩენი** — სასამართლოს მიერ სისხლის სამართლის საქმეზე გამოტანილი გადაწყვეტილება, პირის ქმედების ბრალეულად ცნობის ან გამართლების და შემდგომში მის მიმართ გასატარებელი ღონისძიების შესახებ (სასჯელის შეფარდება ან განთავისუფლება). განაჩენი ორი სახისაა: გამამტყუნებელი და გამამართლებელი. 

ძველ ქართულ სამართალში ტერმინი განაჩენი დამკვიდრდა ტერმინ განჩინებასთან ერთად და XIX საუკუნემდე იხმარებოდა ყოველგვარი საკანონმდებლო აქტის მნიშვნელობით. XVII საუკუნის ბოლოდან ამ ტერმინებმა შეიძინეს სამოქალაქო და სისხლის სამართლებრივ საქმეებზე გამოტანილი გადაწყვეტილების მნიშვნელობა.

## ლიტერატურა
**დოლიძე, ი.*, „ქართული სამართლის ძეგლები“, ტ. 4 გვ. V-VI, 1972

კატეგორია:სისხლის სამართალი
პა-დე-ტრუა

**პა-დე-ტრუა** ( - სამთა ცეკვა < pas - ნაბიჯი, ცეკვა და trois - სამი) — მუსიკალური საცეკვაო ფორმა. ძირითადად პა-დე-დეს სტრუქტურას იმეორებს. ჩვეულებრივ ცეკვავს 2 ქალი და ერთი მამაკაცი (ჩაიკოვსკის "გედის ტბა"). 

შესაძლებელია ვარიანტებიც - ერთი ქალი და ორი მამაკაცი (ბაიერის "თოჯინათა ფერია"), ან სამი მოცეკვავე ქალი (ადანის "კორსარი").

## იხილეთ აგრეთვე 
* პა-დე-დე

## ლიტერატურა 
* ქსე, ტ. 7, გვ. 631, თბ., 1984.

კატეგორია:ბალეტი
პადუის ბოტანიკური ბაღი

**პადუის ბოტანიკური ბაღი** () — ბოტანიკური ბაღი ჩრდილოეთ იტალიის ქალაქ პადუაში. შეიქმნა 1545 წელს და წარმოადგენს მსოფლიოს უძველეს აკადემიურ ბაღს, რომელიც დღემდე თავის პირვანდელ ადგილას მდებარეობს. ბაღი მასთან დაკავშორებულ პადუის უნივერსიტეტთან ერთად 22 000 მ²-ს მოიცავს და ცნობილია თავის სპეციალური კოლექციითა და ისტორიული დაგეგმარებით.

ბაღი ვენეციის რესპუბლიკის სენატის გადაწყვეტილებით შეიქმნა. მისი მთავარი მიზანი სამკურნალო მცენარეების მოშენება იყო, რათა ეწარმოებინათ ბუნებრივი სამკურნალო საშუალებები, ასევე სტუდენტებს ესწავლათ სამკურნალო მცენარეების გამორჩევა სხვა მცენარეთაგან.

ბაღს გარშემო კედელი შემოარტყეს, რათა ღამით გახშირებული ქურდობებისგან დაეცვათ. სულ მალე, ბაღი გაამდიდრეს მცენარეულობით თითქმის მთელი მსოფლიოდან, პრაქტიკულად ყველა იმ ქვეყნიდან, რომლებიც ვენეციასთან სავაჭრო კავშირში იმყოფებოდნენ. შესაბამისად, პადუამ იკისრა წამყვანი როლი არაერთი ეგზოტიკური მცენარის შესწავლის საქმეში. ამას ხელს უწყობდა ჰერბარიუმი და ლაბორატორიები, რომლებიც ბაღს თანდათან ემატებოდა.

1997 წელს, პადუის ბაღი იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* პადუის ბოტანიკური ბაღი, პადუის უნივერსიტეტის ოფიციალური საიტი 
* პროფილი იუნესკოს საიტზე
* Storia dell'Orto botanico di Padova  ,

კატეგორია:იტალიის შენობა-ნაგებობები
კატეგორია:მსოფლიო მემკვიდრეობის ძეგლები იტალიაში
ვანჯიახი

**ვანჯიახი** (2023 წლამდე **ფედჩენკოს მყინვარი**; ) — დიდი მყინვარი ცენტრალურ ტაჯიკეთში. პამირის უდიდესი მყინვარი. მთა-ხეობის ტიპისაა. სათავე აქვს იაზღულემის ქედის ჩრდილოეთ კალთაზე, დამოუკიდებლობის, 26 კომისრისა და პარიზის კომუნის პიკების მთისძირზე, ეშვება ტაჯიკეთის მეცნიერებათა ეროვნული აკადემიის ქედის აღმოსავლეთი კალთის გასწვრივ და იერთებს 45-მდე მყინვარს. სიგრძე 71 კმ, სიგანე 2600 მ. ფართობი დაახლოებით 650 კმ². უკან დახევის სტადიაშია. 

ევრაზიის მყინვარებს შორის იგი ჩამორჩება მხოლოდ სიაჩენისა და ბალტოროს მყინვარებს. ვანჯიახი იწყება მყინვარულ ცირკში, ზღვის დონიდან 6280 მ სიმაღლეზე. მყინვარის ენა ეშვება 2900 მ სიმაღლემდე. ყინულის სისქე შუა ნაწილში 1000 მ-მდეა. ყინულის მოძრაობის სიჩქარე 66,8 სმ/დღ-ღ-მდე. გააჩნია არაერთი დიდი შენაკადი. თოვლის მიჯნა გადის 4650 მ-ზე. ფედჩენკოს მყინვარზე კარგად არის გამოსახული შუა და გვერდითი მორენები. მყინვარიდან გამოდის მდინარე სელდარა. ჰიდრომეტეოროლოგიური ობსერვატორია ზღვის დონიდან 4200 მ სიმაღლეზეა. 

მყინვარის ქვედა ნაწილი აღმოაჩინა რუსმა მკვლევარმა ვასილი ოშანინმა 1878 წელს. შუა და ზედა ნაწილი აღმოაჩინეს პამირის ექსპედიციის დროს 1928 წელს. მყინვარისა და მისი შემოგარენის პირველი რუკა შეადგინა ტოპოგრაფმა ივანე დოროფეევმა. სახელი ეწოდა შუა აზიის მკვლევრის ალექსი ფედჩენკოს პატივსაცემად. 2023 წლიდან ეწოდება ვანჯიახი. 

## რესურსები ინტერნეტში
## სქოლიო
კატეგორია:ტაჯიკეთის მყინვარები
მოდენის საკათედრო ტაძარი

**მოდენის საკათედრო ტაძარი** () — ეკლესია იტალიის ქალაქ მოდენაში. წარმოადგენს მოდენა-ნონანტოლის რომანულ-კათოლიკური არქისაეპისკოპოსოს ცენტრს. ტაძრის მშენებლობა 1184 წელს დასრულდა და მიჩნეულია ევროპის ერთ-ერთ უმნიშვნელოვანეს რომანული სტილის შენობად. 1997  წლიდან შესულია იუნესკოს მსოფლიო მემკვიდრეობის სიაში. 

ამ ადგილას, V საუკუნიდან მოყოლებული, ორი ეკლესია მდებარეობდა, მაგრამ ორივე დაინგრა. თანამედროვე ტაძრის სამშენებლო სამუშაოები 1099 წელს დაიწყო მშენებლობის ოსტატის, ლანფრანკოს მეთაურობით, იმ ადგილას, სადაც მოდენის მფარველის, წმინდა ჯემინიანუსის საფლავი მდებარეობდა. მისი წმინდა ნაწილები დღესაც კათედრალის აკლდამაშია დაბრძანებული. მშენებლობა საბოლოოდ 1184 წლის 12 ივლისს, პაპ ლუციუს III-ის დროს დასრულდა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Duomo di Modena
*Veduta tridimensionale su Live Search
* Diocesi di Modena-Nonantola 
* Re Artù a Modena 

კატეგორია:იტალიის ეკლესიები
კატეგორია:მსოფლიო მემკვიდრეობის ძეგლები იტალიაში
აეროდინამიკა

thumb|270px|ჰაერში შექმნილი დარტყმითი ტალღის ეფექტი
**აეროდინამიკა** (ძვ. ბერძნ. ἀηρ – ჰაერი და δύναμις – ძალა) — ჰიდროაერომექანიკის ნაწილი, რომელიც შეისწავლის აირის მოძრაობის კანონებს და აირის მიმართ მოძრავი სხეულების ზედაპირზე წარმოქმნილ ძალებს.

აეროდინამიკა განიხილავს ბგერამდელი, ანუ 340 მ/წმ-მდე (1200 კმ/სთ) სიჩქარით მოძრაობას. აეროდინამიკის ერთ-ერთი ძირითადი ამოცანაა უზრუნველყოს საფრენი აპარატების დაპროექტება მათზე მოქმედი აეროდინამიკური ძალების გაანგარიშების მეთოდებზე დაფუძნებით.

აეროდინამიკა დამოუკიდებელ მეცნიერებად XX საუკუნის დასაწყისში ჩამოყალიბდა ავიაციის განვითარებასთან დაკავშირებით, თუმცა ჰიდროდინამიკის ზოგადი განტოლებანი, რომელთა კერძო სახეს აეროდინამიკის განტოლებები წარმოადგენს, ჯერ კიდევ ლ. ეილერმა, ჟ. ლაგრანჟმა, ჯ. სტოქსმა, მ. ნავიემ და სხვ. დაადგინეს.

## რესურსები ინტერნეტში 
* NASA Beginner's Guide to Aerodynamics 
* Aerodynamics for Students
* Applied Aerodynamics: A Digital Textbook 
* Aerodynamics for Pilots 
* Aerodynamics and Race Car Tuning 
* Aerodynamic Related Projects
* eFluids Bicycle Aerodynamics 
* Application of Aerodynamics in Formula One (F1)

## ლიტერატურა 
* დოლიძე დ., ჰიდროაერომექანიკა, თბ., 1960.

კატეგორია:აეროდინამიკა
მხრის ბიცეფსი

300პხ|right|thumb|წითლად ბიცეფსებია

**ბიცეფსი** (ლათ. biceps – ორთავა) — ორთავა კუნთი. მხრის ბიცეფსი იწყება ბეჭის ძვლიდან და დამაგრებულია სხივის ძვლის ბორცვზე; ხრის ხელს იდაყვის სახსარში და წინამხარს აბრუნებს გარეთ (იხ. სუპინაცია). 

## იხილეთ აგრეთვე
*სუპინაცია
*ბარძაყის ბიცეფსი

## ლიტერატურა
კატეგორია:კუნთები
კატეგორია:ანატომია
ბიცეფსი

ტერმინით **ბიცეფსი** შეიძლება აღნიშნული იყოს:

* მხრის ბიცეფსი
* ბარძაყის ბიცეფსი
ბარძაყის ბიცეფსი

300პხ|right|thumb|წითლად ბიცეფსია

**ბიცეფსი** ( – ორთავა) – ორთავა კუნთი.

ბარძაყის ბიცეფსი იწყება კუკუხოდან და ბარძაყის ძვლიდან და დამაგრებულია მცირე წვივის ძვლის თავზე; შლის ბარძაყს და  ხრის წვივს.

## იხილეთ აგრეთვე
*მხრის ბიცეფსი

## ლიტერატურა
კატეგორია:კუნთები
კატეგორია:ანატომია
აერაცია

მინი|წყლის აერაცია
**აერაცია** () — წყლის გაჯერება ჰაერის ჟანგბადით, აერაციას ატარებენ წყალსადენის გამწმენდ ნაგებობებში, რომ წყალს მოაცილონ რკინის ჰიდროჟანგი, თავისუფალი ნახშირმჟავა და გოგირდწყალბადი.

აერაცია არსებითად აუმჯობესებს წყლის ხარისხს. ჩამდინარე წყლის ბიოლოგიური წმენდის ნაგებობებში (აეროტენკი, აეროფილტრი, ბიოფილტრი) აერაციას 
მიმართავენ იმ მიკროორგანიზმთა (აერობული ბაქტერიები) ცხოველმოქმედების გასაზრდელად, რომლებიც უზრუნველყოფენ წყალში გახსნილი ორგანული ნივთიერებებისა და სხვა სიბინძურის მინერალიზაციას.

ორგანიზმები, რომლებიც ცხოვრობენ ნიადაგის აერაციის ფენაში და მონაწილეობენ ნიადაგთწარმოქმნაში მათ აერობიონტები ეწოდებათ.

## ლიტერატურა 
## სქოლიო 
კატეგორია:ეკოლოგია
Ace of Spades

***Ace of Spades*** — ბრიტანული მძიმე მეტალ ჯგუფ მოუტერჰედის მეოთხე სტუდიური ალბომი. გამოვიდა 1980 წლის 8 ნოემბერს და გაერთიანებული სამეფოს ჩარტებში მეოთხე ადგილს მიაღწია. ოქროს სტატუსი მიიღო 1981 წლის მარტში.

## სიმღერების სია
### LP 
### ბონუს ტრეკები (CD) 
#Dirty Love - 2:57
#*თავდაპირველად გამოვიდა როგორც სინგლის *Ace of Spades* B მხარე.
# Please Don't Touch (ჯონი კიდი, გაი რობინსონი) - 2:49
# Emergency (კიმ მაკაულიფი, კელი ჯონსონი, ენიდ უილიამსი, დენის დაფორტი) - 3:00
* ტრეკები 14 და 15 თავდაპირველად გამოვიდა 1981 წლის EP-ს ''St. Valentine's Day Massacre'' შემადგენლობაში.

### დელუქს გამოცემა: დისკი 2 
# Dirty Love – 2:55
# Ace of Spades (ალტერნატიული ვერსია) – 3:03
# Love Me Like a Reptile (ალტერნატიული ვერსია) – 4:16
# Love Me Like a Reptile (ალტერნატიული ვერსია) – 3:31
# Shoot You in the Back (ალტერნატიული ვერსია) – 3:11
# Fast and Loose (ალტერნატიული ვერსია) – 3:06
# (We Are) The Roadcrew (ალტერნატიული ვერსია) – 3:24
# Fire Fire (ალტერნატიული ვერსია) – 2:41
# Jailbait (ალტერნატიული ვერსია) – 3:33
# The Hammer (ალტერნატიული ვერსია) – 3:11
# Dirty Love (ალტერნატიული ვერსია) – 1:02
# Dirty Love (ალტერნატიული ვერსია) – 3:51
# Fast and Loose (BBC-ის სესია) – 4:18
# Live to Win (BBC-ის სესია) – 3:33
# Bite the Bullet/The Chase Is Better Than the Catch (BBC-ის სესია) – 6:05

## პერსონალი 
### მოუტერჰედი 
* ლემი კილმისტერი – ბას გიტარა, მთავარი ვოკალი;
* ედი კლარკი – გიტარა, მთავარი ვოკალი სიმღერაში Emergency;
* ფილ ტეილორი – დასარტყმელი საკრავები.

### პროდუქცია 
* გარეკანის ფოტო - ალან ბალარდი;
* პროდიუსერი - ვიკ მაილი;
* დიზაინი - მარტინ პული.

## რესურსები ინტერნეტში 
*ალბომის მიმოხილვა საიზე Yahoo Music 
*მოუტერჰედის ოფიციალური საიტი

## სქოლიო 
კატეგორია:მოუტერჰედის ალბომები
კატეგორია:1980 წლის ალბომები
საყორნე

**საყორნე** — ისტორიული სოფელი ქვემო ქართლში. მდებარეობს ალგეთის ხეობაში (ახლანდელი თეთრიწყაროს მუნიციპალიტეტი). ისტორიულ წყაროებში პირველად მოხსენიებულია XVIII საუკუნის I ნახევარში.

## ლიტერატურა
კატეგორია:თეთრიწყაროს მუნიციპალიტეტის ნასოფლარები
საყორნის ქედი

**საყორნის ქედი** — ქედი საქართველოში, კახეთის მხარის თელავის მუნიციპალიტეტში. კახეთის კავკასიონის მთავარი წყალგამყოფი ქედის სამხრეთი განშტოება, მდინარეების სტორისა და დიდხევის წყალგამყოფი, სიგრძე 23 კმ. მთავარი მწვერვალებია უსახელო (2902 მ) და საყორნე (2425 მ). აგებულია ქვედაიურული თიხაფიქლებითა და ქვიშაქვებით, შუა მონაკვეთი, ამას გარდა, – ასპიდური ფიქლებითა და დიაბაზებით. ქედის თხემი საფეხურისებრ დაბლდება, ზოგან მოვაკებულია. კალთები ძლიერ დახრილი და დანაწევრებულია. ჩრდილოეთ ნაწილში მყინვარული ცირკებია. კალთები დაფარულია ფოთლოვანი ტყით, თხემი – სუბალპური ბუჩქნარებითა და მდელოებით, უფრო მაღლა ალპური მდელოთი.

## ლიტერატურა
კატეგორია:კახეთის მხარის ქედები
სვერის მღვიმე

**სვერის მღვიმე** — კარსტული მღვიმე საქართველოში, ჭიათურის მუნიციპალიტეტის სოფელ სვერის მიდამოებში, ზღვის დონიდან 690 მ სიმაღლეზე. გამომუშავებულია ზედაცარცულ კირქვებში. მღვიმის წინა მონაკვეთი სუბჰორიზონტულია, ბოლო — საფეხურებიანი. ჯამური სიგრძეა — 280 მ. გვხვდება სტალაქტიტები, სტალაგმიტები, კედლის ნაღვენთები და ნგრეული მასალა.

## ლიტერატურა
კატეგორია:ჭიათურის მუნიციპალიტეტის მღვიმეები
Millennium (სიმღერა)

„**Millennium**“ — რობი უილიამსის 1998 წლის სიმღერა და სინგლი, ალბომიდან ''I've Been Expecting You''.  მასში გამოყენებულია მელოდია ფილმიდან „შენ მხოლოდ ორჯერ ცოცხლობ“. სიმღერის მუსიკალური ვიდეო ასევე არის ჯეიმზ ბონდის შესახებ ფილმების პაროდია, რომელშიც გამოყენებულია ელემენტები ბონდიანის სხვადასხვა ფილმებიდან.

## სიმღერების სია
**ბრიტანეთი, CD1**

# Millennium – 4:07
# Love Cheat (დემო ვერსია) – 3:46
# Rome Munich Rome (დემო ვერსია) – 3:05

**ბრიტანეთი, CD2**

# Millennium – 4:07
# Lazy Days (ორიგინალური ვერსია) – 4:29
# Angels (საკონცერტო ვერსია) – 5:38

**ევროპული CD მაქსი**

# Millennium – 4:07
# Love Cheat (დემო ვერსია) – 3:46
# Rome Munich Rome (დემო ვერსია) – 3:05
# Angels (საკონცერტო ვერსია) – 5:38

## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

კატეგორია:1998 წლის სინგლები
კატეგორია:1998 წლის სიმღერები
კატეგორია:რობი უილიამსის სიმღერები
No Regrets (რობი უილიამსის სიმღერა)

„**No Regrets**“ — რობი უილიამსის 1998 წლის სიმღერა და სინგლი, ალბომიდან ''I've Been Expecting You*.  იგი დაიწერა ჯგუფ Pet Shop Boys-ის მონაწილეობით (სიმღერაში ჟღერს ნილ ტენანტის ვოკალი). დამატებითი სიმღერა ამ სინგლიდან, Sexed Up შეტანილია რობის სხვა სტუდიურ ალბომში *Escapology''.
 
ამ სიმღერას უილიამსი საკონცერტო შესრულებისას უძღვნიდა ჯგუფ Take That-ის წევრებს. გარკვეულ მინიშნებებს მის იდეებზე იძლევა სიმღერის ოფიციალური ვიდეოკლიპიც, რომელშიც უილიამსი ცეცხლს უკიდებს უკან დატოვებულ ბენზინის კვალს.

## სიმღერების სია
**ბრიტანეთი CD1**

# No Regrets – 5:11
# Antmusic – 3:31
# Deceiving Is Believing – 4:30

**ბრიტანეთი CD2**

# No Regrets – 5:11
# There She Goes (ჩაწერილია Forum-ში) – 2:51
# Sexed Up (დემო ვერსია) – 3:54
# There She Goes (ჩაწერილია Forum-ში, ვიდეო) – 2:51

## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

კატეგორია:1998 წლის სინგლები
კატეგორია:1998 წლის სიმღერები
კატეგორია:რობი უილიამსის სიმღერები
გლოტოქრონოლოგია

**გლოტოქრონოლოგია** ( „ენა“ და χρóνος „ქრონოლოგია“) — ლექსიკოსტატისტიკის დარგი, რომელიც მიზნად ისახავს ენათა ოჯახების დაშლის ისტორიამდელი პროცესების დათარიღებას.

## იხილეთ აგრეთვე
*ქრონოლოგია

## ლიტერატურა
*უცხო სიტყვათა ლექსიკონი

კატეგორია:ენათმეცნიერება
Strong (სიმღერა)

„**Strong**“ — რობი უილიამსის 1998 წლის სიმღერა და სინგლი, ალბომიდან ''I've Been Expecting You''. სინგლის მხარეა „Let Me Entertain You“-ს საკონცერტო ვერსია, ჩაწერილი 1999 წელს.

სიმღერა მოხვდა ბრიტანული სინგლების საუკეთესო 5-ეულში.

## სიმღერების სია
# Strong – 4:39
# Let Me Entertain You (ჩაწერილია Brits-ზე, 1999) – 4:44
# Happy Song – 2:53
# Let Me Entertain You (ჩაწერილია Brits-ზე, 1999, ვიდეო)

## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

კატეგორია:1999 წლის სინგლები
კატეგორია:1998 წლის სიმღერები
კატეგორია:რობი უილიამსის სიმღერები
სერის მყინვარი

**სერის მყინვარი** — კარულ-ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის მარჯვენა შენაკადის — მულხრის აუზში. უერთდება მყინვარ ტვიბერს მარჯვენა მხრიდან. სიგრძე 4,9 კმ, ფართობი 5,08 კმ². საზრდოობს მწვერვალების ასმაშისა და ბანგურიანის კალთებიდან ჩამონადენი მყინვართა ნაკადებით. სერის მყინვარზე მისასვლელი გზა ადის სოფელ ჟაბეშიდან.

## ლიტერატურა 
კატეგორია:სამეგრელო-ზემო სვანეთის მხარის მყინვარები
სვანებისწყლის ქედი

**სვანებისწყლის ქედი** — ქედი საქართველოში, ამბროლაურის მუნიციპალიტეტში. წარმოადგენს ლეჩხუმის ქედის სამხრეთ განშტოებას, მდინარეების რიცეულისა და ჟრინევის (რიონის აუზი) წყალგამყოფს. მიემართება სამხრეთით და თავდება აღნიშნული მდინარეების შეერთების ადგილზე. ამავე მიმართულებით დაბლდება 3000 მ-დან 1200 მ-მდე. აგებულია ზედალიასური ქვიშაქვებითა და თიხაფიქლებით.

თხემი მობრტყელებულია. სამხრეთ ნახევარი ტყეებით (წიფელი, ნაძვი) არის შემოსილი, 2000 მ-ის ზევით სუბალპური და ალპური მდელოებია.

## ლიტერატურა 
კატეგორია:რაჭა-ლეჩხუმისა და ქვემო სვანეთის მხარის ქედები
ბანგურიანი

**ბანგურიანი** — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის სამხრეთ კალთაზე, მდინარეების მესტიაჭალისა და მულხრის წყალგამყოფ გვალდის ქედზე. სიმაღლე ზღვის დონიდან 3837 მ. აგებულია იურული თიხაფიქლებითა და ქვიშაქვებით, იშვიათად კირქვებით. ხასიათდება თანამედროვე გამყინვარებით, რელიეფის გლაციალური ფორმებით. კალთებზე სუბალპური და ალპური მდელოებია.

## სქოლიო
კატეგორია:სამეგრელო-ზემო სვანეთის მხარის მთები
სამთისი

**სამთისი** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, ბარის თემში. მდებარეობს რაჭის ქედის ჩრდილოეთ კალთაზე. ზღვის დონიდან 1000 მეტრზე, ქალაქ ონიდან დაშორებულია 25 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 8 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
რობი უილიამსის დისკოგრაფია

აქ წარმოდგენილია ინგლისელ მომღერალ და სიმღერების ავტორ **რობი უილიამსის** ოფიციალური დისკოგრაფია. დღეისთვის მას გამოცემული აქვს 11 სტუდიური, ერთი საკონცერტო, 7 კომპილაციური და 10 ვიდეო ალბომი, აგრეთვე 56 მუსიკალური ვიდეო, ერთი EP და 59 სინგლი.

## ალბომები
### სტუდიური ალბომები
### საკონცერტო ალბომები
### კომპილაციური
### EP-ები
## სინგლები
### როგორც წამყვანი შემსრულებელი
### სხვა შემსრულებლებთან ერთად
### პრომოსინგლები
## სხვა წარმატებული სიმღერები
## როგორც მიწვეული შემსრულებელი
## იხილეთ აგრეთვე
* Take That-ის დისკოგრაფია

## რესურსები ინტერნეტში 
* რობი უილიამსის ოფიციალური საიტი

## შენიშვნები
## სქოლიო
კატეგორია:რობი უილიამსი
კატეგორია:ბრიტანელი შემსრულებლების დისკოგრაფიები
სტირმასიგი

**სტირმასიგი** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კიროვის თემში, მდებარეობს მდინარე ჯეჯორის მარჯვენა მხარეს. 1991 წლამდე შედიოდა ჯავის რაიონის შემადგენლობაში. ზღვის დონიდან 1350 მეტრზე. ჯავიდან დაშორებულია 42 კილომეტრით. 

## ლიტერატურა 
## სქოლიო
კატეგორია:ონის მუნიციპალიტეტის სოფლები
სარეკის ეხი

**სარეკის ეხი** – ზედა პალეოლითის ხანის არქეოლოგიური ძეგლი სოფელ სარეკის ტერიტორიაზე (საჩხერის მუნიციპალიტეტი). მდინარე ჯრუჭულის მარცხენა ნაპირზე, მდინარის დონიდან 15 მეტრზე. ჯრუჭულის მღვიმის პირდაპირ. აღმოაჩინეს და გათხარეს 1959-1960 წლებში (დ. თუშაბრამიშვილი).

სარეკის ეხი კლდოვანი ფარდულია, რომელსაც ადამიანი სეზონურად იყენებდა. კულტურული ფენა 25-30 სმ აღწევს. ფენის ქვედა შრე (15-20 სმ სისქის) შეიცავს პალეოლითურ ნაშთებს. მასში აღმოჩნდა კაჟის 794 ნივთი. გვხვდება მზა იარაღი: მიკროლითური ლამელები (200 ც.), შატელპერონის მაგვარი ზურგამორკალული დანები (32 ც.), საფხეკები (27 ც.) დამზადებული, როგორც ლამელებზე, ისე ანატკეცებზე. აქ აღმოჩენილი ფაუნიდან აღსანიშნავია, დომბას, შვლის, ტახის, კეთილშობილი ირმის, კავკასიური ჯიხვის, მურა დათვისა და ე. წ. ტყის კაცის ნაშთები. ზედა შრე (5-10 სმ სისქის) შეიცავს ფეოდალური ხანისა და თანამედროვე კერამიკის ფრაგმენტებს.

## ლიტერატურა
კატეგორია:საჩხერის მუნიციპალიტეტის არქეოლოგიური ძეგლები
სომიწო

**სომიწო** — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კომანდელის თემში, მდებარეობს მდინარე ჯეჯორის ხეობაში. ზღვის დონიდან 760 მეტრზე, ქალაქ ონიდან დაშორებულია 3 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 21 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
კასტელ-დელ-მონტეს ციხესიმაგრე

**კასტელ-დელ-მონტე** () — XIII საუკუნის ციხესიმაგრე სამხრეთ-დასავლეთ იტალიაში, აპულიის რეგიონის ქალაქ ანდრიაში, ბარიდან 70 კმ-ით დასავლეთით. ააშენა საღვთო რომის იმპერიის იმპერატორმა ფრიდრიხ II-მ, დაახლოებით 1240 — 1250 წლებში. შემდგომ პერიოდებში, ის რამდენიმეჯერ გაიძარცვა ყაჩაღების მიერ. მას არც თხრილი გააჩნია გარშემო და არც ასაწევი ხიდი, აქედან გამომდინარე, იგი არასოდეს გამოიყენებოდა როგორც თავდაცვითი ციხესიმაგრე. 1996 წლიდან შესულია იუნესკოს მსოფლიო მემკვიდრეობის სიაში.

ციხესიმაგრე პატარა ბორცვზე, ზღვის დონიდან 550 მეტრზე, სანტა-მარია-დელ-მონტეს მონასტრის სიახლოვეს მდებარეობს. როდესაც იგი აშენდა, ეს რეგიონი საკმაოდ ნაყოფიერი იყო და დაფარული იყო სხვადასხვა სახის მცენარეულობით.

ციხესიმაგრეს მისი მფლობელი, ფრედერიკ II სანადირო სახლად იყენებდა, სანამ ის 1250 წელს გარდაიცვლებოდა. ამის შემდეგ, ნაგებობა ციხედ გადააკეთეს, რომელსაც თავს გასაჭირის დროს აფარებდნენ. თავდაპირველად, შენობას მარმარილოს კედლები და სვეტები გააჩნდა, რომლებიც მოგვიანებით ყაჩაღებმა შემოაცალეს.

XVIII საუკუნეში, ციხის მთელი მორთულ-მოკაზმულობა გაიძარცვა. ბურბონთა დინასტიის წარმომადგენლებმა, მისი მარმარილოს სვეტები და ფანჯრების ჩარჩოები კაზერტის სამეფო სასახლის მშენებლობაში გამოიყენეს. ამის შემდეგ იწყება ციხესიმაგრის ხანგრძლივი მიტოვებისა და მივიწყების პერიოდი. 1876 წელს, იტალიის მთავრობამ ის  25 000 ლირად იყიდა და უკვე 1928 წლიდან სარესტავრაციო სამუშაოები დაიწყო.

ამჟამად, ნაგებობა გამოსახულია 1 ევრო-ცენტიან იტალიურ მონეტაზე.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Paradoxplace Castel del Monte Photo Gallery 
*Tourist Information in English about Castel del Monte
*Photogallery of Castel del Monte 

კატეგორია:იტალიის შენობა-ნაგებობები
კატეგორია:მსოფლიო მემკვიდრეობის ძეგლები იტალიაში
კატეგორია:ციხესიმაგრეები ანბანის მიხედვით
სერი

მინი|ბალტიის სერი
მინი|სერი
**სერი** — საშუალო სიმაღლის, სხვადასხვა წარმოშობის, მოგრძოდ წამოზიდული რელიეფის დადებითი ფორმების ზოგადი სახელწოდება. წარმოადგენს ხშირად, ვიწრო, გაჭიმულ, ამაღლებულ რელიეფს ან ბორცვების ჯაჭვისებურ მწკრივის. მათი ფერდობის დაქანება 20 პროცენტია და ზოგჯერ მეტიც, სიმაღლე 200 მ-მდე.

აქვთ ბრტყელი და მომრგვალებული მწვერვალები და მკვეთრად გამოსახული ძირის ხაზი. განარჩევენ ბოლომორენულ, ოზურ, ეოლურ, კუესტურ, ეროზიულ და სხვა სერებს. სიმაღლე განსხვავებულია (რამდენიმე მეტრიდან ასეულ მეტრამდე). გამოირჩევა ნაზი რელიეფითა და შედარებით რბილი აგებულებით.

ხშირად სერი ბორცვნალებთან ერთად მნიშვნელოვან სიგრძეზე ქმნის დედამიწის ზედაპირის დაბალმთიან ტერიტორიებზე საკმაო სიგრძის წაგრძელებებს, რომლებიც მკვეთრად არღვევენ ერთფეროვან რელიეფს. უდაბურ მხარეებში ფართოდ არის გავრცელებული ქვიშიანი სერები, რომელთა სიმაღლე ხშირად 1-2 მ-ია, სიგანე 5-10 მ, ხოლო სიმაღლე იშვიათად 200-300 მ.

საქართველოში ცნობილია მაგ., კვერნაქები, დაბალმთიანი სერები, რომლებიც მნიშვნელოვან სიგრძეზე არიან წაგრძელებულნი. კვერნაქების საერთო სიგრძე დაახლოებით 70 კმ-ია, ხოლო სიგანე სიგრძეზე გაცილებით პატარაა (მხოლოდ 7-8 კმ). მრავალრიცხოვანი სერები არსებობს ასევე ივრის ზეგანზე.

სერებს უწოდებენ აგრეთვე განივი და გრძივი მდინარეთა ხეობებით დანაწევრებულ ერთმანეთს მიყოლებულ და ერთი მიმართულებით ორიენტირებულ ქედების ერთობლიობას.

## სქოლიო
კატეგორია:გეომორფოლოგია
კატეგორია:რელიეფის ფორმები
სხანარი

**სხანარი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (წედისის თემი), მდებარეობს კუდაროს ქედის ჩრდილოეთ კალთზე. ზღვის დონიდან 1500 მეტრი, ონიდან 15 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 4 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
სორი

**სორი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: გადამში, ჭვებარი), მდებარეობს მდინარე რიონის მარჯვენა მხარეს. ამბროლაური-ონის საავტომობილო გზაზე. ზღვის დონიდან 720 მეტრი, ონიდან 14 კილომეტრი.

წყაროებში პირველად მოხსენიებულია XVIII საუკუნეში.

## დემოგრაფია
2014 წლის აღწერის მონაცემებით სოფელში ცხოვრობს 194 ადამიანი.

## იხილეთ აგრეთვე
*სორის მონასტერი

## ლიტერატურა
## სქოლიო
კატეგორია:ონის მუნიციპალიტეტის სოფლები
She's the One

„'''She's the One'*“ — ბრიტანული როკ-ჯგუფ World Party-ს სიმღერა. დაიწერა კარლ უოლინგერის მიერ ჯგუფის მეოთხე სტუდიური ალბომისთვის 
*Egyptology* (1997). 1997 წელს სიმღერამ აივორ ნოველოს ჯილდო მიიღო.

## რობი უილიამსის ვერსია
რობი უილიამსის მიერ ჩაწერილი სიმღერის ვერსია გამოვიდა 1998 წელს, ალბომიდზე *I've Been Expecting You''. იგი გამოიცა ორმაგი სინგლის სახით - მეორე დისკზე წარმოდგენილია „It's Only Us“. ბრიტანეთში სინგლი ჩარტების სათავეში მოექცა.

### სიმღერების სია
**ბრიტანეთი, CD1**
# She's the One (უოლინგერი) – 4:18
# It's Only Us – 2:51
# Millennium (საკონცერტო, ჩაწერილია სლეინის სასახლეში) – 4:39
# She's the One (ვიდეო დამატება)

**ბრიტანეთი, CD2**
# It's Only Us – 2:51
# She's the One – 4:18
# Coke & Tears – 4:24
# It's Only Us (ვიდეო დამატება)

## სქოლიო
კატეგორია:1999 წლის სინგლები
კატეგორია:1997 წლის სიმღერები
კატეგორია:რობი უილიამსის სიმღერები
კატეგორია:World Party-ს სიმღერები
It's Only Us

„'''It's Only Us'''“ — რობი უილიამსის 1999 წლის სიმღერა და სინგლი, ალბომის I've Been Expecting You 2002 წლის გამოცემიდან.

სიმღერა ბრიტანეთის ჩარტის სათავეში ერთი კვირის განმავლობაში იმყოფებოდა. იგი ჟღერს თამაშში FIFA 2000 (EA Sports). ალბომის I've Been Expecting You 2002 წლის გამოცემაში ამოღებულია Jesus In A Camper Van და ჩანაცვლებულია ამ სიმღერით.

## სიმღერების სია
**ბრიტანეთი, CD1**
# "She's the One" – 4:18
# "It's Only Us" – 2:51
# "Millennium" (ჩაწერილია ცოცხლად სლეინის სასახლეში) – 4:40
# "She's the One" (ვიდეო დამატება)

**ბრიტანეთი, CD2**
# "It's Only Us" – 2:51
# "She's the One" – 4:18
# "Coke & Tears" – 4:24
# "It's Only Us" (ვიდეო დამატება)

## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

კატეგორია:1999 წლის სინგლები
კატეგორია:1998 წლის სიმღერები
კატეგორია:რობი უილიამსის სიმღერები
სხიერი

**სხიერი** — ნასოფლარი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (კომანდელის თემი), მდებარეობს რაჭის ქედის ჩრდილოეთ კალთზე. ზღვის დონიდან 1100 მეტრი, ონიდან 7 კილომეტრი.

წყაროებში პირველად მოხსენიებულია XVIII საუკუნეში ხსუარის სახელწოდებით. სოფელში შემონახულია ე. წ. უძრავი წმინდა გიორგის ეკლესია.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## იხილეთ აგრეთვე
*სხიერის მონასტერი

## ლიტერატურა
## სქოლიო
კატეგორია:ონის მუნიციპალიტეტის ნასოფლარები
Win Some Lose Some

„**Win Some Lose Some**“ — რობი უილიამსის 1999 წლის სიმღერა და სინგლი, ალბომიდან I've Been Expecting You. სიმღერა მოხვდა ბრიტანული ჩარტის ათეულში, #7 პოზიციაზე. ამ ათეულში იგი საერთო ჯამში ოთხი კვირის მანძილზე იმყოფებოდა, ხოლო 21 კვირის განმავლობაში - ჩარტის სხვა პოზიციებზე.

## სიმღერების სია
# Win Some Lose Some – 4:18
# Phoenix from the Flames – 4:02
# The Full Monty Medley (ტომ ჯოუნსის მონაწილეობით) – 5:28

## რესურსები ინტერნეტში 
*ინფორმაცია საიტზე Discogs

კატეგორია:1999 წლის სინგლები
კატეგორია:1998 წლის სიმღერები
კატეგორია:რობი უილიამსის სიმღერები
კატეგორია:2000 წლის სინგლები
Rock DJ

„**Rock DJ**“ — რობი უილიამსის 2000 წლის სიმღერა და სინგლი, ალბომიდან ''Sing When You're Winning''. მასში გამოყენებულია ორი მელოდია - ბარი უაიტის 1977 წლის სიმღერიდან It's Ecstasy When You Lay Down Next To Me და A Tribe Called Quest-ის სიმღერიდან Can I Kick It?. Rock DJ ბრიტანეთში 2000 წლის რიგით მეოთხე ყველაზე გაყიდვადი სინგლი იყო.

## სიმღერების სია
;ბრიტანეთი, CD
# Rock DJ – 4:15
# Talk to Me – 3:28
# Rock DJ (Player One Remix) – 5:34

;ბრიტანეთი,  DVD 
# Rock DJ (მუსიკალური ვიდეო)
# Rock DJ (შექმნა)

## რესურსები ინტერნეტში 
*ინფორმაცია რობი უილიამსის ოფიციალურ საიტზე 

კატეგორია:2000 წლის სინგლები
კატეგორია:2000 წლის სიმღერები
კატეგორია:რობი უილიამსის სიმღერები
ელოიანი

**ელოიანი** — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ქარჩოხის ადმინისტრაციული ერთეული).

მდებარეობს ქსნის ხეობაში, ზღვის დონიდან 1420 მ-ზე, ახალგორიდან 34 კმ-ის დაშორებით. 2002 წლის აღწერის მონაცემებით სოფელში ცხოვრობდა 12 კაცი. სოფლის მახლობლად მდებარეობს ქარჩოხის ციხე.

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
Kids (რობი უილიამსის და კაილი მინოუგის სიმღერა)

„**Kids**“ — რობი უილიამსის და კაილი მინოუგის 2000 წლის სიმღერა და სინგლი, უილიამსის ალბომიდან ''Sing When You're Winning*. იგი ასევე შეტანილია მინოუგის ალბომში *Light Years''. სიმღერა მოხვდა ბრიტანული ჩარტის #2 პოზიციაზე.

## სიმღერების სია
;ბრიტანეთი, CD1
# Kids – 4:47
# John's Gay – 3:40
# Often – 2:46
# Kids – 4:47 (დამატება, ვიდეო)

;ბრიტანეთი, CD2
# Kids – 4:47
# Karaoke Star – 4:10
# Kill Me or Cure Me – 2:14

## რესურსები ინტერნეტში 
*ინფორმაცია რობი უილიამსის ოფიციალურ საიტზე 

კატეგორია:2000 წლის სინგლები
კატეგორია:2000 წლის სიმღერები
კატეგორია:რობი უილიამსის სიმღერები
სევა

**სევა** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში (ფარახეთის თემი), მდებარეობს რაჭის ქედის ჩრდილოეთ კალთზე. ზღვის დონიდან 960 მეტრი, ონიდან 9 კილომეტრი.

წყაროებში პირველად მოხსენიებულია XVIII საუკუნეში. 1725 წელს იმერეთის მეფე ალექსანდრე V-ის ბრძანებით დაანგრიეს სევის თავდაცვითი კოშკები.

## დემოგრაფია
2014 წლის აღწერის მონაცემებით სოფელში ცხოვრობს 84 ადამიანი.

## ლიტერატურა
## სქოლიო
კატეგორია:ონის მუნიციპალიტეტის სოფლები
სხვავის საყინულე

**სხვავის ჭა-საყინულე** — ბუნებრივი გამოქვაბული საქართველოში, ამბროლაურის მუნიციპალიტეტში, სოფელ შუა სხვავის სამხრეთით 4 კმ-ზე. ზღვის დონიდან 1310 მეტრზე. გამომუშავებულია ქვედაცარცულ კირქვებში. ჭა იწყება დიდი ძაბრით, რომლის ფსკერი თოვლითაა ამოვსებული. ძაბრი ქვემოთ ციცაბოდ დახრილ გვირაბში გადადის. გვხვდება ყინულის სტალაქტიტები, სტალაგმიტები, საუკუნოვანი ყინულის სვეტები (ზოგი სვეტის სიმაღლეა 8 მ, ხოლო გარშემოწერილობა 20 მ) და კასკადები.

არის ასევე მიწისქვეშა გლეტჩერი, მასში ჩაყინული ღორღითა და ქვებით. მექანიკური ნალექებიდან — ნგრევის ადგილობრივი მასალა. სამხრეთ კედელთან წყლის პატარა გუბურებია. ყინული გამოიყენება სამეურნეო საჭიროებისათვის.

ჰავა სტატიურია. ჰაერის ტემპერატურა მთელი წლის განმავლობაში 0 °C-ზე დაბალია.

პირველ ძაბრში ჩასვლა ადვილია. მეორე მონაკვეთის დასაძლევად საჭიროა თოკი ან საფეხურების გაჭრა ყინულში.

## ლიტერატურა
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

კატეგორია:რაჭა-ლეჩხუმისა და ქვემო სვანეთის მხარის მღვიმეები
მაარი

მინი|მაარი უკინრეკ-მაარსი აშშ-ში
**მაარი** () — თითქმის ბრტყელძირიანი ვულკანური წარმოშობის ძაბრისებრი ან ცილინდრული ფორმის ჩაღრმავება დედამიწის ზედაპირზე. წარმოადგენს ვულკანურ კონუსთან დაუკავშირებელ პატარა ზომის, დაბალტემპერატურიანი ვულკანური აფეთქების შედეგად დანგრეულ კრატერს, რომლის უკონუსო ყელს გარს აკრავს ამოფრქვეული ფხვიერი მასალის ზვინული. 

მაარი წარმოიქმნება ვულკანური აირების ერთჯერადი აფეთქების შედეგად (ლავის ამოუღვრელად). მისი დიამეტრი იცვლება რამდენიმე ასეული მ-იდან რამდენიმე ათას მ-მდე; სიღრმე რამდენიმე ათეული მ-იდან რამდენიმე ასეულ მ-მდე. გარშემორტყმულია რგოლისებრი ზვინულით, რომელიც ხშირად მომრგვალო ფორმის ტბას უკავია. ამ მხრივ, აღსანიშნავია გერმანიაში მდებარე მაარული ტბა ლახერ-ზეე, რომლის მაქსიმალური სიღრმე 53 მ აღწევს. მაარის ზემო ნაწილის დენუდაციისას რჩება მხოლოდ აფეთქების მილი. ზოგჯერ იგი ამოვსებულია ულტრაფუძე ქანებით — კიმბერლიტებით, რომელიც ადგილ-ადგილ შეიცავს ალმასს. 

დამახასიათებელია შლაკური საფრის უმნიშვნელო განვითარება, ლავური ნაკადების არყოფნა, მოკლე პერიოდული ამონთხევა და დაწყებითი აფეთქების დიდი ძალა. გამოიყოფა ტუფური, ბაზალტური, აირული მაარები და ფსევდომაარები.

დაბალი რგოლისებრი ზვინული უმეტესწილად აგებულია ამოფრქვევის დროს ამოსროლილი ფუძე ქანების ნატეხებით. მაარის ცენტრალურ ნაწილში ზოგჯერ აღმართულია ლავური გუმბათი, რომელიც ყალიბდება ვულკანური ციკლის ბოლოს. შლაკურ და ფერფლოვან კონუსებთან, ლავურ გუმბათებთან, ტუფურ რგოლებთან ერთად მაარი წარმოქმნის ვულკანურ მინდორსა და ჯაჭვს.

მაარი განსაკუთრებით განვითარებულია გერმანიასა (აიფელი) და საფრანგეთში (ოვერნი). გარდა ამისა, იგი გვხვდება ჩრდილოეთ ამერიკასა (აშშ, კანადა) და სამხრეთ ამერიკაში (პატაგონია) და სხვა.

## რესურსები ინტერნეტში
## სქოლიო
კატეგორია:რელიეფის ფორმები
კატეგორია:ვულკანოლოგია
ლატერიტული ნიადაგი

**ლატერიტული ნიადაგი** — ეკვატორული და ტენიანი ტროპიკული ტყის ნიადაგი, რომლისითვისაც დამახასიათებელია კაჟმიწის დაბალი, ალუმინისა და რკინის მაღალი შემცველობა.

## სქოლიო
კატეგორია:ნიადაგი
ლატერიტი

მინი|350პქ|ლატერიტი აფრიკაში.
**ლატერიტი** (< ლათ. later – აგური) — ნოტიო ტროპიკული და სუბტროპიკლი ჰავის პირობებში ლატერიტიზაციის შედეგად წარმოქმნილი ალუმინისილიკატების გამოფიტვის ელუვიური პროდუქტი. ლატერიტი გამოფიტვის ქერქის გათბობის, ორგანული ნივთიერების სწრაფი დაჟანგვისა და Fe-ის ძნელად გატანის გამო წითელი ფერისაა. იგი ძირითადად შედგება კაოლინიტის, რკინის ჟანგის, ტიტანის ორჟანგის, ჯიბსიტის, მაგნეტიტისა და ჰალუაზიტისაგან.
 
Fe-ის შემცველ ულტრაფუძე ქანებზე განვითარებულ ლატერიტებთანაა დაკავშირებული რკინის მადნები, Ni-საზე – ნიკლის სილიკატური მადნები (ზოგჯერ Cr-ისა და Co-ის მნიშვნელოვანი შემცველობით), ტუტე ქანების გამოფიტვასთან კი — ბოქსიტის ელუვიური საბადოები.

ალუმინსილიკატური ქანების ძლიერ და ხანგრძლივ გამოფიტვის პროცესს, რომელიც მიმდინარეობს ნოტიო ტროპიკული და სუბტროპიკული ჰავის პირობებში და რომელიც წარმოქმნის ლატერიტს ეწოდება ლატერიტიზაცია, რომელიც ქიმიზმის დამახასიათებელია ქანიდან ტუტების, ტუტემიწებისა და კაჟმიწის გამოტანა და გამოფიტვის ქერქში Al-ის, Fe-ის, და Ti-ის ჟანგების დაგროვება. ლატერიტიზაციის ინტენსივობა და გამოფიტვის ქერქის სისქე დამოკიდებულია დედაქანის შედგენილობაზე, ჰაერის ტემპერატურასა და ატმოსფერული ნალექების რაოდენობაზე, გრუნტის წყლების ვერტიკალური ფილტრაციის ზონის სისქეზე.

## იხილეთ აგრეთვე 
* Terra Rossa

## ლიტერატურა 
კატეგორია:სედიმენტოლოგია
კატეგორია:გამოფიტვა
ტერა-როსა

**ტერა-როსა** ( — წითელი ნიადაგი) — კარგად დრენირებული, მოწითალო, თიხიანი ან თიხიან-ლამიანი ნიადაგი, რომელიც ძირითადად გავრცელებულია ხმელთაშუაზღვისპირეთში. მოწითალო ფერი უპირატესად, ჰემატიტის განვითარებასთანაა დაკავშირებული. ტიპურად წარმოდგენილია, როგორც წყვეტილი ფენა, რომლის სისქე მერყეობს რამდენიმე სმ-დან რამდენიმე მ-მდე. გავრცელებულია კარსტული რაიონების კირქვულ და დოლომიტურ მკვიდრ ქანებზე.

ტერა-როსას მაღალი შიდა დრენაჟი და ნეიტრალური pH მდგომარეობა ქვეფენილი კირქვული და დოლომიტური კარსტული ლანდშაფტის შედეგია. ტერა-როსა აგრეთვე დაკავშირებულია ხმელთაშუა ზღვის კლიმატთან და კარსტთან მსოფლიოს სხვა ადგილებშიც. სხვა თიხოვან ნიადაგთან შედარებით, ტერა-როსას აქვს საოცრად კარგი სადრენაჟი მახასიათებლები. ეს ნიადაგი პოპულარულია ღვინის საწარმოებლად. აღსანიშნავია ტერა-როსაზე განვითარებული ღვინის რეგიონი ლა-მანჩა ესპანეთში და კუნავარა, ფლერიე და ბაროსის ხეობა ავსტრალიაში. მდიდარია რკინის ჟანგეულების ჰიდრატებითა და ალუმინით.

ტერა-როსა აღწერილი იყო ძველად როგორც კირქვებზე განვითარებული სპეციფიკური მოწითალო ფერის ნიადაგი ევროპის ხმელთაშუაზღვიურ რაიონში, ხოლო მოგვიანებით მსოფლიოს სხვა რეგიონებშიც, მათ შორის ყირიმში, კალიფორნიასა და სამხრეთ-აღმოსავლეთ აზიაში. მისთვის დამახასიათებელ თვისებად ითვლებოდა მძლავრი მრავალმეტრიანი გამოფიტვის ქერქი, რაც სუბტროპიკულ კლიმატთან ასოცირდებოდა. თუმცა, ამასთან ერთად, ვერ აიხსნებოდა ამავე რაიონების კირქვებზე განვითარებული თანამედროვე შავად შეფერილი ნიადაგის — რენძინების, აგრეთვე ყომრალი და სხვა ნიადაგის ერთობლივი გავრცელება. გამოსავალი იქნა ნაპოვნი, როდესაც ავსტრიელმა ნიადაგმცოდნემ ვალტერ კუბიენამ უჩვენა მათი სპეციფიკა, როგორც ძველი ტროპიკული გამოფიტვისა და ნიადაგწარმოქმნის რელიქტი. ტერა-როსა განიხილება, როგორც ძველი გამოფიტვის ქერქი, რომლის ზედაპირულ ფენაში ყალიბდება თანამედროვე სუსტადგანვითარებული ნიადაგი, წარმოდგენილი მცირესიმძლავრიანი ჰუმუსოვანი ჰორიზონტით. გენეზისთან დაკავშირებით სხვადასხვა მოსაზრება არსებობს.

ტერა-როსა გავრცელებულია იტალიაში, ესპანეთში, საფრანგეთში, საბერძნეთში, ჩინეთში, აშშ-ში, ავსტრალიაში და სხვა.

ტერა-როსა ფრაგმენტულადაა გავრცელებული დასავლეთ საქართველოში, კერძოდ, ცაგერის, ამბროლაურისა და ტყიბულის მუნიციპალიტეტებში, კორდიან-კარბონატული ნიადაგების ზოლში, კირქვებზე.

## სქოლიო 
კატეგორია:ნიადაგის ტიპები
მსოფლიოს სამართლებრივი სისტემები

თანამედროვე მსოფლიოში მოქმედი ეროვნული სამართლებრივი სისტემები შეიძლება დაიყოს სამართლის ოჯახების მიხედვით. ძირითადად, გამოყოფენ კონტინენტური ევროპის სამართლისა და ანგლო-ამერიკული სამართალის ოჯახებს. აგრეთვე გამოყოფენ რელიგიური და ჩვეულებითი სამართლის ოჯახებსაც.

## კონტინენტური ევროპის სამართალი
**კონტინენტური ევროპის სამართლის ოჯახი** () მოიცავს ეროვნულ სამართლებრივ სისტემებს, რომელიც დასავლეთ ევროპაში ჩამოყალიბდა რომაული, გერმანული და კონტინენტური ტრადიციების საფუძველზე. კონტინენტური ევროპის სამართლის ჩამოყალიბებას ხელი შეუწყო ბიზანტიის იმპერატორ იუსტინიანე I-ის Corpus Iuris Civilis-მა. ამ ჯგუფს მიეკუთვნება:

### გერმანული სამართლის ქვეყნები
გერმანული სამართლის ჯგუფი გერმანული იურიდიული მეცნიერების საფუძველზე ჩამოყალიბდა. ამ ჯგუფს მიეკუთვნება:

## ანგლო-ამერიკული სამართალი
**ანგლო-ამერიკული სამართალი** (), აგრეთვე ცნობილი როგორც საერთო სამართალი, არის ეროვნული სამართლებრივი სისტემების ერთობლიობა, რომელიც მოიცავს ინგლისს, დიდი ბრიტანეთის დომინიონი ქვეყნების, ბრიტანეთის ყოფილი კოლონიებისა და ამერიკის შეერთებული შტატების სამართალს. ანგლო-ამერიკული სამართლის გავრცელებას მსოფლიოში დაკავშირებულია ინგლისის კოლონიურ სისტემასთან და ინგლისური ენის საყოველთაო გავრცელებასთან.

ანგლო-ამერიკული სამართლის ოჯახში გამოყოფენ ინგლისური და ამერიკული სამართლის ქვეყნებს.

### ინგლისური სამართლის ქვეყნები
ინგლისური სამართლის ქვეყნებს მიეკუთვნება.

## შერეული სისტემები
### კონტინენტური ევროპის სამართალი და ანგლო-ამერიკული სამართალი
### კონტინენტური ევროპის სამართალი და რელიგიური სამართალი
### ანგლო-ამერიკული სამართალი და რელიგიური სამართალი
## იხილეთ აგრეთვე
*კონტინენტური ევროპის სამართალი
*ანგლო-ამერიკული სამართალი
*შარია

## რესურსები ინტერნეტში
*მსოფლიოს სამართლებრივი სისტემები, ოტავას უნივერსიტეტის იურიდიული ფაკულტეტის საიტი
*სამართლებრივი სისტემების ჩამონათვალი 

## ლიტერატურა
*გ. ხუბუა, სამართლის თეორია, თბ., 2004
*ლ. ჭანტურია, შესავალი სამოქალაქო სამართლის ზოგად ნაწილში, თბ., 2000

## სქოლიო
კატეგორია:სამართალი
ტიპი (ბიოლოგია)

**ტიპი** () — ტაქსონომიური იერარქიის ერთ-ერთი უმაღლესი რანგი ზოოლოგიის ტაქსონომიურ იერარქიაში. ბოტანიკურ კალსიფიკაციებში მას შეესაბამება განყოფილება (). ტაქსონომიური კატეგორიების იერარქიაში ტიპი და დანაყოფი იმყოფება კლასზე მაღლა და სამეფოზე დაბლა. XIX საუკუნის დასაწყისამდე ტაქსონომიური კატეგორიების უმაღლესი რანგი იყო კლასი, რომელიც საკმარისი იყო იმდროინდელი სისტემის დაბალი დეტალიზაციის გათვალისწინებით. ცხოველთა სამეფო შეიცავს მიახლოებით 40 ტიპს, ხოლო მცენარეთა - 12-ს. 

## რესურსები ინტერნეტში 
* International codes of Botanical Nomenclature: Saint-Louis Code, 2000 , Vienna Code, 2006შემოწმდა 2008 წლს 18 აგვისტოს
* International Code of the Zoological Nomenclature (4-е издание, 2000) შემოწმდა 2008 წლის 18 აგვისტოს
* International Code of Nomenclature of Bacteria (1990)შემოწმდა 2008 წლს 18 აგვისტოს
* The International Code of Virus Classification and Nomenclature (2002) შემოწმდა 2008 წლს 18 აგვისტოს

კატეგორია:ტაქსონომია
23am

***23am*** — მუსიკოს რობერტ მაილზის მეორე სტუდიური ალბომი. იგი გამოვიდა 1997 წლის 7 დეკემბერს. ალბომის ერთგვარი კონცეპციაა ცხოვრება, დაბადებიდან გარდაცვალებამდე. მაილზი ამ ჩანაწერისათვის მელოდიებს აგროვებდა საკონცერტო ტურნეს Dreamland პერიოდში.

## სიმღერების სია 
## სქოლიო 
კატეგორია:რობერტ მაილზის ალბომები
კატეგორია:1997 წლის ალბომები
საპროტესტო გამოსვლები საქართველოში (2011)

**საპროტესტო გამოსვლები საქართველოში, 2011 წლის მაისში** — საქართველოს ოპოზიციური პოლიტიკური პარტიების მიერ ორგანიზებული, საპროტესტო გამოსვლები თბილისსა და ბათუმში, საქართველოს პრეზიდენტის მიხეილ სააკაშვილის გადადგომის მოთხოვნით. აქციებს ძირითადად მიტინგის სახე ჰქონდათ და მიმდინარეობდა 21 მაისიდან 26 მაისის ჩათვლით, თბილისში სამართალდამცავი ორგანოების მხრიდან მის დარბევამდე. 26 მაისის აქციის დაშლისას დაიღუპა 2 ადამიანი.

## წინაპირობები 
არასაპარლამენტო ოპოზიციური პარტიების ნაწილი 2010 წლის 30 მაისის ადგილობრივი თვითმმართველობის არჩევნებს გაემიჯნა, ვადამდელ საპრეზიდენტო და საპარლამენტო  არჩევნების მისაღწევად კოორდინირებული მოქმედებებისკენ მოუწოდა დანარჩენებს. მათ შორის იყვნენ: დემოკრატიული მოძრაობა — ერთიანი საქართველო, ეროვნული ფორუმი. არჩევნებს ბოიკოტი გამოუცხადა საქართველოს ლეიბორისტული პარტიამ. საარჩევნო ბლოკის „ალიანსი საქართველოსთვის“ განცხადებით, არჩევნების ბოიკოტირებამ „ნიჰილიზმი“ გააღვივა ამომრჩევლებში, რამაც განაპირობა მათი პასიურობა.

არჩევნების შემდეგ, რომელშიც უმრავლესობით ერთიანი ნაციონალურმა მოძრაობამ და მისმა კანდიდატებმა გაიმარჯვეს, აქტიური კონსულტაციები გაიმართა ოპოზიური პარტიების ნაწილს შორის. მოძრაობა სამართლიანი საქართველოსთვის მაშინდელმა ლიდერმა ზურაბ ნოღაიდელმა და  მოძრაობა ერთიანი საქართველოსთვის ლიდერმა  ირაკლი ოქრუაშვილმა ოპოზიციური ძალებს „გაერთიანებისკენ“ მოუწოდეს. მეორე მხრივ, ოპოზიციურად განწყობილი საზოგადოების ნაწილის მიერ სექტემბერში შეიქმნა საინიციატივო ჯგუფი, რომელმაც ე. წ. „წარმომადგენლობითი სახალხო კრების“ ფორმირება დაიწყო, როგორც „საქართველოს მოსახლეობის ნების გამომხატველი უზენაესი ორგანოსი“, რომლის მიზნადაც არსებული ხელისუფლების შეცვლა დასახეს ვადამდელი დემოკრატიული და სამართლიანი საპრეზიდენტო და საპარლამენტო არჩევნების გზით. ამ იდეას აქტიურად დაუჭირა მხარი დემოკრატიული მოძრაობა — ერთიანი საქართველოს ლიდერმა ნინო ბურჯანაძემ. საინიციატივო ჯგუფმა „სახალხო კრების“ თარიღად 25 ნოემბერი დაასახელა. იმავდროულად, მოძრაობა ერთიანი საქართველოსთვის ლიდერის *ირაკლი ოქრუაშვილის* ინიციატივით გრძელდებოდა კონსულტაციები ახალი ოპოზიციური გაერთიანების შესაქმნელად , რომლის შედეგადაც ოქტომბერში დაფუძნდა ახალი პოლიტიკური გაერთიანება ქართული პარტია.

2010 წლის ნოემბერში, „სახალხო კრებას“ შეუერთდნენ: ბლოკი „ეროვნული საბჭო“, ეროვნული ფორუმი და ქალთა პარტია.

## რესურსები ინტერნეტში 
* 
* 
* 
* 

## სქოლიო 
კატეგორია:საპროტესტო გამოსვლები საქართველოში
Progressed (EP)

***Progressed*** — ჯგუფ Take That-ის EP დისკი, რომელიც გამოვიდა 2011 წლის 10 ივნისს. მასში შეტანილი იქნა რვა სიმღერა, ჩაწერილი ალბომის *Progress* შექმნის პერიოდში. დისკში ასევე შეტანილია „Love Love“, რომელიც ჟღერს ფილმში *იქს-ადამიანები: პირველი კლასი*. იგი გამოიცა დისკის პირველი სინგლის სახით. კიდევ ერთი სიმღერა,  „When We Were Young“, გამოსული სინგლის სახით 2011 წლის ივლისსა და აგვისტოში, შეტანილი იქნება 2011 წლის ფილმში „სამი მუშკეტერი“.

**Progressed** გაიყიდა როგორც *Progress*-ის დამატებითი დისკის, ასევე ცალკე გამოცემის სახით.

## სიმღერების სია
## ჩარტები
* **A** სხვადასხვა ქვეყანაში *Progressed* ჩარტში მოხვდა *Progress*-თან ერთად, იმავე სახელწოდებით.

### წლის საბოლოო ჩარტები
## გამოცემები
## რესურსები ინტერნეტში
* ალბომის ანონსი

## სქოლიო
კატეგორია:Take That-ის ალბომები
კატეგორია:2011 წლის EP-ები
კატეგორია:Polydor Records-ის ალბომები